Statsminister varslede forandringer

Statsminister Mette Frederiksen (S) har tidligere varslet, at de omfattende restriktioner for at forhindre smittespredning får konsekvenser.

Jeg anerkender, at der er et behov for økonomisk værdisættelse. Anne-Marie Gerdes, formand for Etisk Råd

- Vi kan ikke forvente at møde præcis det samme velfærdssamfund, når vi er ovre på den anden side. Der vil være forandringer for os alle, og hele den offentlige sektor kommer til at trække på borgernes tålmodighed, sagde Mette Frederiksen tidligere på ugen.

Anne-Marie Gerdes, formand for Etisk Råd og klinikchef på Rigshospitalet, forklarer, at det ikke kun er et spørgsmål om økonomi.

- Det handler også om livsværdier og respekten for et menneske. Sådan noget som livskvalitet har jo også værdi. Relationer til vores nære og fritidsinteresser er svært at gøre op i kroner og øre, siger Anne-Marie Gerdes.

- Jeg anerkender, at der er et behov for økonomisk værdisættelse. Men det er svært at værdisætte de indsatser, der bliver gjort, fordi vi ikke har nogen erfaring at læne os opad.

Derfor mener hun, er det uundgåeligt, at man under den nuværende krise kommer til at bruge penge på indsatser, der efterfølgende vil fremstå som forgæves.